## Rješenje Agencije za nadzor mirovinskih fondova i osiguranja klasa: UP/I 034-04/03-01/06, urbroj: 383-01-03-5 od 15. prosinca 2003.

### NN 3/2004 (12.1.2004.), Rješenje Agencije za nadzor mirovinskih fondova i osiguranja klasa: UP/I 034-04/03-01/06, urbroj: 383-01-03-5 od 15. prosinca 2003.

# Agencija za nadzor mirovinskih fondova i osiguranja

126

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine«, br. 49/99. i 63/00. ), članka
36. stavak 5. Zakona o izmje­nama i dopunama Zakona o obveznim i dobrovoljnim
mirovinskim fondovima (»Narodne novine«, br. 103/03), članka 2. Pravil­nika o
izdavanju odobrenju za rad mirovinskih društava (»Narodne novine«, br. 85/01), članka
4. stavak 3. i članka 5. Pravilnika o obavljanju poslova banke skrbnika
(»Narodne novine« 65/01 i 47/03), odlučujući o zahtjevu za odobrenje za rad AZ
VIP zatvorenog dobrovoljnog mirovinskog fonda, ALLIANZ ZB d.o.o. društva za
upravljanje dobrovoljnim mirovinskim fondovima, Agencija za nadzor mirovinskih
fondova i osiguranja (u daljnjem tekstu Agencija), donosi

## RJEŠENJE

1. Daje
se odobrenje za rad ALLIANZ ZB d.o.o. mirovinskom društvu za upravljanje
dobrovoljnim mirovinskim fondovima za osnivanje i upravljanje AZ VIP zatvorenog
dobrovoljnog mirovinskog fonda.

2. Daje
se odobrenje ALLIANZ ZB d.o.o. mirovinskom društvu za upravljanje dobrovoljnim
mirovinskim fondovima na izbor banke skrbnika, Splitska banka d.d. Split.

Obrazloženje

ALLIANZ
ZB d.o.o. mirovinsko društvo za upravljanje dobrovoljnim mirovinskim fondovima
podnijelo je svojim dopisom od 3. prosinca 2003., zahtjev za izdavanje
odobrenja za rad AZ VIP zatvorenog dobrovoljnog mirovinskog fonda. Uz zahtjev
su priložili:

–
Izjava da su dokumenti prema članku 21. Zakona istovjetni dokumentima iz
zahtjeva za autorizaciju

–
Podatke o AZ VIP zatvorenom dobrovoljnom mirovinskom fondu

–
Statut AZ VIP zatvorenog dobrovoljnog mirovinskog fonda

–
Informativni prospekt AZ VIP zatvorenog dobrovoljnog mirovinskog fonda

– Ugovor s bankom skrbnikom, Splitska banka d.d.
Split

– Informacija o banci skrbniku

– Ugovor o poslovnoj suradnji i pokroviteljstvu AZ
VIP zatvorenog mirovinskog fonda

– Procjena dinamike upisa broja članova mirovinskog
fonda u 2003. i 2004. godini.

Postupajući sukladno odredbama članka 27. Zakona o
obveznim i dobrovoljnim mirovinskim fondovima (u daljnjem tekstu Zakon) i članka
36. stavak 5. Zakona o izmjenama i dopunama Zakona o obveznim i dobrovoljnim
mirovinskim fondovima, Savjet je na sjednici održanoj 15. prosinca 2003.
utvrdio da je zahtjev osnovan, pa je odlučeno kao u točki 1. izrijeke Rješenja.

Na istoj sjednici Savjet je odobrio izbor banke
skrbnika, Splitska banka d.d. Split te odobrilo Ugovor o skrbništvu nad
imovinom fonda, pa je primjenom odredbe članka 79. stavka 3. citiranog Zakona,
odlučeno kao u točki 2. izrijeke ovog Rješenja.

UPUTA
O PRAVNOM LIJEKU

Rješenje
je konačno. Protiv ovog Rješenja nezadovoljna stranka može pokrenuti upravni
spor u roku 30 dana od dana dostave.

Klasa:
UP/I 034-04/03-01/06
Urbroj: 383-01-03-5
Zagreb, 15. prosinca 2003.

Ravnatelj
**dr. sc. Dragan Kovačević**, v. r.

Rješenje, NN 3/2004-126